Piratpartiet (Norge)

Piratpartiet er et norsk politisk parti som ifølge partiets politiske program fører en politikk basert på at; "kunnskap og kultur skal deles og gjenbrukes, at individets rettigheter skal forsvares, og at Internett muliggjør en mer direkte og demokratisk politisk modell"Partiet ble stiftet i 2012, men har hatt lav oppslutning ved valg.Ved Stortingsvalget i 2021 fikk partiet 2 308 stemmer som tilsvarer 0,1 % av avgitte stemmer. 
Unge Pirater (UP) er partiets ungdomsorganisasjon.
I 2017 hadde Piratpartiet 107 medlemmer.


== Program og ideologi ==
Partiets grunnprinsipper per 2017 var «full åpenhet i statsforvaltningen, personvern på internett samt mer og bedre bruk av IT og teknologi for å få til et best mulig demokrati».


=== Piratkodeksen ===
Piratkodeksen danner grunnlaget for kjerneprogrammet og valgprogrammet til Piratpartiet.


== Historikk ==
I 2009 skrev enkelte medier om at det svenske Piratpartiet ville starte et søsterparti i Norge, og Piratpartiet Norge ble resultatet. 16. juni 2012 inviterte Piratpartiet til startmøte i Trondheim for å bli enige om en strategi for å skaffe de 5 000 underskriftene som loven krevde for at et politisk parti skulle bli registrert i partiregisteret. Partiet hadde fått 5257 underskrifter den 16. desember 2012, og disse underskriftene ble sendt inn til registrering.Piratpartiet ble offisielt registrert i partiregisteret i Brønnøysund 24. januar 2013, og partiet ble landsdekkende den 2. april 2013, da det ble etablert fylkeslag og innlevert valglister i alle fylker. Ved i stortingsvalget i 2013, var kampen mot Datalagringsdirektivet en av hovedsakene til partiet.


== Internasjonal tilknytning ==
Partiet er en del av den internasjonale piratpartibevegelsen Pirate Parties International.


== Valgresultater ==


=== Stortingsvalget 2013 ===
Partiet stilte lister i alle fylker til stortingsvalget 2013 og oppnådde 9869 stemmer, det vil si 0,35 prosent av samtlige avgitte stemmer. 


=== Kommunestyre- og fylkestingsvalget 2015 ===
Ved kommunestyre- og fylkestingsvalget 2015 fikk partiet 7165 stemmer i fylkestingsvalget, som tilsvarer 0,3 % av stemmene, samt 1428 stemmer i kommunevalget fordelt på Oslo, Trondheim, Kristiansand og Kongsberg.Piratpartiet stilte også liste i 13 fylker, tre kommuner (utenom Oslo) og en Oslo-bydel til kommunestyre- og fylkestingsvalget 2015. De stilte under stortingsvalget 2017 med lister i elleve fylker. Ved stortingsvalget 2013 ble partiet Norges tolvte største parti i stemmetall med 9868 stemmer, men uten stortingsrepresentanter. De fikk flest stemmer i Sør-Trøndelag, med 0,5 % av stemmene.


=== Stortingsvalget 2017 ===
Ved stortingsvalget 2017 fikk partiet 3348 stemmer totalt, og ble dermed Norges 15. største parti.


=== Kommunestyre- og fylkestingsvalget 2019 ===
Ved kommunestyre- og fylkestingsvalget i Norge 2019 fikk partiet 908 stemmer totalt i Oslo og Bergen, som var de eneste kommunene de stilte liste i, og 3538 stemmer totalt i fylkestingsvalget, der de stilte liste i de fire fylkene Agder, Trøndelag, Vestland og Viken. I Arendal stod politisk nestleder Svein Mork Dahl på 18. plass på den tverrpolitiske Hovelista, men endte opp på 9. plass etter at personstemmer og slengere var telt opp. Hovelista fikk 5,9 % av stemmene ved valget, og to innvalgte representanter. Dahl ble nestleder i Klageutvalget  og Sakkyndig ankenemnd eiendomsskatt i Arendal kommune etter valget, men senere leder for Sakkyndig ankenemnd i Arendal kommune.


== Partiledelse ==
Svein Mork Dahl ble valgt til partiets leder i 2019 og er fortsatt leder (per januar 2023). Olav Handeland er organisatorisk nestleder og Linda Tørklep er politisk nestleder.


== Referanser ==


== Eksterne lenker ==
(no) Offisielt nettsted 
Piratpartiets valgprogram 2017 Arkivert 14. september 2017 hos Wayback Machine.
Piratpartiet på Twitter 
Piratpartiet på Facebook